**RESYME` OG SPØRSMÅL FRA DAGENS TALE, DATERT 18.04.2021**

**v/ Bjørn Øyvind Fjeld**

**TEMA: Derfor tror jeg. «Bibelens troverdighet»**

**Teksten er hentet fra;**

Joh.14 og Joh. 5.45-46

Matt 16.5-12

Bibelen er historisk, levende og troverdig. Den er både guddommelig og menneskelig. Tekstene er skrevet av mennesker. Det er historiske skrifter, samtidig er de åpenbaringer fra Gud. Paulus skriver at de gammeltestamentlige skriftene er innstiftet av Gud

Bibelen har en tilblivelse som kan granskes. Skriftene kan bevitnes, men ikke bevises. Fornuften og vitenskapen kan ikke motbevise bibelens skrifter. Som kristne kan vi vitne med overbevisning om hva bibelen betyr for oss. Bibelen er en levende bok og budskapet er gratis. Nåden og Jesus alene er nok. Samtidig viser bibelen at Gud er større enn alt og vi forstår stykkevis. Bibelordet er levende og må tolkes. Tid og sted påvirker vår forståelse.

I dag lever vi i en hermeneutisk tidsånd. Dvs. at mennesket er i sentrum. Stolthet og egne meninger får dominere. Politikk og media har sterk påvirkning og den etiske standard endres gradvis, også i vårt kirkerom. Når tidsånden får råde, blir ordet fornektet. Jesus advarer om det i Matt 16.5-12. Derfor har Gud gitt oss den Hellige ånd som kan kaste lys over ordet slik at skriftene blir levende for oss. Ånden og ordet henger nøye sammen. Tolkningen må bygge på respekt for ordet. Skriften alene må være ledestjernen i en allmenn kirke.

Vi tror på Jesus og den treenige Gud og ikke på bibelen er det mange som sier. Men mye hadde vært ukjent for oss uten skriftene i bibelen. Joh.1.18. 1.Pet.1.20

Hvis bibelen ikke er troverdig, er fundamentet tatt bort i troen på Jesus Kristus. Skriftene er innstiftet av Gud. Bibeltekstene er primærkilden vi har for å lære Gud å kjenne. Menneskelige tanker må vike for Guds ord

**Spørsmål/fokusområder til bruk i småfellesskapene**

1. Les tekstene det er talt over høyt sammen i gruppa. Om det er brukt flere bibeltekster, kan dere velge hvilke dere vil lese høyt. La teksten synke inn ved at det er stille noen minutter, og be gjerne en bønn om Guds åpenbaring over teksten.
2. Samtal i noen minutter om de tankene du får når du leser teksten eller har hørt talen. (Dette punktet kan føre ossangt på viddene. Det er derfor lurt å begrense det til 3-4 innspill og ta disse med videre inn i neste spørsmål, gjerne ved å notere ned stikkord)
3. Samtal om disse 3 dimensjonene i teksten(e)
4. Hvordan berører teksten(e)/talen Guds forhold til meg og mitt forhold til Gud?
5. Hvordan berører teksten(e)/talen mitt forhold til småfellesskapet / menigheten?
6. Er det noe i teksten(e)/talen som vender blikket vårt ut til de vi er kalt til å vinne?
7. Del med gruppa hva Gud gir deg gjennom samtalen og hva han vil lære deg eller ønsker for deg i fortsettelsen.
8. Hva trenger du forbønn for?

Erfaringen vår er at ingen vil bruke denne ressursen likt. Dette er kun ment som en hjelp . Vær fri til å lede samtalen slik du kjenner blir riktig for din gruppe. Vi oppmuntrer deg til å spørre Gud hva han vil åpenbare for gruppen og for enkeltpersoner.